**INSTRUKS FOR OPPMAN, LIERNE IL FOTBALL 2018.**

**Generelt:**

* Oppmenn for fotball-lag i Lierne IL fotball skal være oppnevnt før påmelding av lag til kretsserien samme år. Styret i Lierne IL fotball skaffer oppmenn til kretsserielagene.
* Der det er mulig kan det oppnevnes av Ass.oppmann.
* Oppmannen er underlagt styret v/leder.
* Skal ha delegert tilgang til FIKS
* Holde kontinuerlig kontakt med lagets trener/-e, som er ansvarlig for spillere og kamp/trening.
* Ansvarlig for en miljøkveld før første kamp i samarbeide med trener.
* Lage en enkel rapport etter sesongen, med erfaringer, som sendes klubbens leder.
* Levere søknad om politiattest til leder i Lierne IL fotball, for videre behandling. Ingen kan utføre oppgaver for laget som innebærer et tillits- eller ansvarsforhold overfor mindreårige eller mennesker med utviklingshemming (fra 01.01.2009) uten at politiattest er forevist styrets leder

**Hjemmekamper:**

* Ta kontakt med bortelagets oppmann/kontaktperson senest 3 dager før kampen. Stikkord: Kampsted, garderober m,m,
* Ansvarlig for omberamming av kamper.
* Ved fastsetting av ny dato må leder i Lierne IL fotball kontaktes for å sjekke om bane er ledig. Bestill garderobe og varsle dommer, kioskansvarlig og kampvert.
* Senest 2 timer (helst enda tidligere) før kamp sørge for at lagstropp er lagt inn i FIKS og at kamprapport er skrevet ut. Gjelder fra 13 år og eldre. Lagstropp skal overleveres dommer før kamp.
* Ordne med dommer til hjemmekampene. Se liste. For kampene i G/J 14 - 16 setter kretsen opp dommer.
* Gjøre opp med dommer. G/J 12 Kvittere ut et beløp til dette før første hjemmekamp, og levere regnskap for h.h.v. vårsesong og høstsesong. NB! Husk kvittering av dommer!!
* Kampresultat sendes på **SMS til 2223** innen to timer etter at hjemmekampen er ferdig. Resultat (kampnr) x-x (f.eks. Resultat 16133103058 3-0)
* Sette opp og sjekke at oppsatte kampverter er i rute før kampene. Herunder loddsalg og bestilling/henting av fruktkorg. Obligatorisk for kamper i klasse G14, J15 og G 16. Frivillig i 7-er kamper: J 12, G 12,
* Sette opp og sjekke at oppsatte kioskvakter er i rute før kampene. Klargjøre for betalingsløsning: I-settle.
* Arrangere kveldsmåltid etter èn av hjemmekampene (sammen med bortelaget) h.h.v. vår og høst – avtales med skolen.

**Bortekamper:**

* Sette opp kjøreliste halvårsvis i samarbeide med treneren. Klubben dekker kostnader med buss til bortekamp èn kamp pr. år (vår eller høst). Innhent gjerne tilbud fra flere leverandører (sjekk klubbens regler for sjåfører til bortekamper). Innhent egenandel på 100,-.
* Ta kontakt med bortelaget senest dagen før kamp, om intet er hørt fra motstanders oppmann.

Vedtatt av styret i Lierne IL fotball 11.03.2018.